b'\n_START_ARTICLE_\nFloyd Collins\n_START_PARAGRAPH_\nWilliam Floyd Collins, tunnetaan nimell\xc3\xa4 Floyd Collins, (20. hein\xc3\xa4kuuta 1887 Auburn \xe2\x80\x93 13. helmikuuta 1925 Cave City) oli yhdysvaltalainen luolatutkija. H\xc3\xa4n toimi p\xc3\xa4\xc3\xa4s\xc3\xa4\xc3\xa4nt\xc3\xb6isesti Keski-Kentuckyn alueella, josta l\xc3\xb6ytyy useita satoja kilometrej\xc3\xa4 maanalaisia toisiinsa liittyneit\xc3\xa4 luolastoja. Collins ei saavuttanut el\xc3\xa4m\xc3\xa4ns\xc3\xa4 aikana juurikaan suurta suosiota, vaan vuoden 1925 luolaonnettomuus toi h\xc3\xa4net kansan tietoisuuteen. Traagisessa onnettomuudessa Collins onnistui l\xc3\xb6yt\xc3\xa4m\xc3\xa4\xc3\xa4n uudenlaisen luolaston, muttei en\xc3\xa4\xc3\xa4 p\xc3\xa4\xc3\xa4ssyt luolasta ulos vaan j\xc3\xa4i jumiin. Collins l\xc3\xb6ydettiin yst\xc3\xa4viens\xc3\xa4 toimesta muutaman p\xc3\xa4iv\xc3\xa4n p\xc3\xa4\xc3\xa4st\xc3\xa4 ja h\xc3\xa4n selvisi viikon ajan odottaessaan pelastajia. Pelastusyrityksi\xc3\xa4 tehtiin lukuisia, mutta luolaston sortuminen teki siit\xc3\xa4 liian vaarallista. _NEWLINE_Collinsin kuolema on inspiroinut muun muassa saman nimisen musikaalin, yhden dokumenttielokuvan, sek\xc3\xa4 kirjoja.'